





***Molnár Ferenc: Játék a kastélyban***

**Leírás. Három híres librettoszerző, bizonyos Turai és Gál, valamint ifjú felfedezettjük, Ádám, a tehetséges zeneszerző vendégségbe érkezik egy kastélyba, az éjszaka közepén. Tervük az, hogy meglepik új, közös operettjük primadonnáját, Annie-t, aki nem mellesleg Ádám menyasszonya. De hiba csúszik a számításba, ugyanis a szomszéd szobába az éjszaka közepén Annie nem egyedül érkezik, hanem exével, a színész és nőcsábász, Almádyval. Turai ezt nem hagyja annyiban, és az éjszaka fennmaradó részében megír egy egyfelvonásos darabot, majd ráveszi Annie-t és Almádyt, hogy játsszák el másnap este a kastély rendezvényén...**

**Indoklás. Örökzöld magyar klasszikus, amit mindig jólesik visszanézni. Könnyed esti szórakozást ígér.**

***Janikovszky Éva-összeállítás középiskolásoknak***

**Leírás. Az előadás során olyan Janikovszky-alkotások kerülnek színpadra, amik a fejlődést mutatják be a születéstől egészen a kamaszkorig. Az *Örülj, hogy lány!* és az *Örülj, hogy fiú!* könyvek jeleneteitől a *Már óvodás vagyok* és a *Velem mindig történik valami* részletein át eljutunk a *Kire ütött ez a gyerek?* és *A Tükör előtt*-ig, vagyis az aranyos kisbabától a kamasznak egészen addig a gondolatáig, hogy: „Pocsék vagyok, fantasztikusan pocsék.” Mindez kellemes humorral fűszerezve.**

**Indoklás. Az előadás főleg az iskolás és középiskolás közönségnek szól, akiknek imponálna, hogy végre valaki humorosan, de őszintén beszél nekik és róluk, de a szülők is garantáltan jól fognak szórakozni.**

***Eric Toledano-Olivier Nakache: Életrevalók***

**Leírás. Philippe Pozzo di Borgo, a nagy múltú Pommery pezsgőgyár ügyvezető igazgatója 1993-ban egy siklóernyős baleset következtében nyaktól lefelé megbénul. 42 évesen szembe kell néznie a kirekesztettség és a tehetetlenség érzésével. Ezzel szembesül a bevándorló Abdel is, akit viszont származása, szociális helyzete miatt vet ki magából a társadalom. Talán ezért is őt választja Philippe az ápolójának a több tucat jelentkező közül.**

**Indoklás. Nagyon szép és tanulságos történet az emberről és az emberségről. Fő üzenete, hogy az emberek nemzetiségi és egyéb hovatartozástól függetlenül egyenlő bánásmódot és tiszteletet érdemelnek. Mindeközben olyan témát boncolgat, mint a mozgássérültség, aminek érintettjeihez a társadalom nagy része még mindig nem tudja, hogyan viszonyuljon. Életében egyszer mindenkinek találkoznia kell valamilyen formában ezzel a történettel.**

 



 **„OFF” program**

**Nyári színjátszó akadémia diákoknak**

**Számos fiatal érdeklődik a színház világa iránt és sokan ebben a közegben képzelik el a jövőjüket is. Ezzel a két hónapos rendezvénnyel szeretnénk a középiskolások és egyetemisták számára egy átfogó képet adni a színházról, a leendő színészeknek és színházi dolgozóknak pedig szakmai bevezetést nyújtani. A jelentkezők helyzetgyakorlatokkal és drámarészletekkel fejleszthetik előadói képességeiket, betekintést nyerhetnek a színház működésébe és a kulisszák mögé, valamint belekóstolhatnak a drámaírás művészetébe is. Zárásként pedig színpadra vihetik az oktatókkal közösen összeállított darabjukat.**

**Férőhelyek száma: 60 fő.**

**Ára: 120 000 Ft.**

**Koordinátor: Kozma András dramaturg, oktatási referens.**

***Indoklás.* *Azért döntöttünk ezen program mellett, mert sok fiatalt érdekel a színház (többek között minket is), így biztosan nagy népszerűségnek örvendene, illetve a Nemzeti szempontjából is hasznos lenne, hiszen szert tehetne új nézőkre vagy dolgozókra.***

***Janikovszky Éva-összeállítás***